Ελεύθερος με όρους αφέθηκε, μετά την ολοκλήρωση της απολογίας του στην ανακρίτρια της Θήβας, ο 54χρονος που είχε συλληφθεί και κατηγορείται για τον τραυματισμό της 8χρονης Αλεξίας τη μέρα του Πάσχα στο χωριό Θεσπιές.

Στην πολύωρη απολογία του σε όλους τους τόνους είπε ότι δεν περίμενε πως ένας τέτοιος πυροβολισμός θα μπορούσε να τραυματίσει ένα 8χρονο κορίτσι. Ζήτησε συγγνώμη δηλώνοντας στην ανακρίτρια ότι για τις επόμενες κινήσεις του είχε σαν οδηγό του τον πανικό που προκλήθηκε όταν έμαθε για τον τραυματισμό του παιδιού.